ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 829 

22 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης μηδέν στρεμ. και 200/ 
1000 (0,200) στρεμμάτων στη θέση «Μπετόλια» 
Κοινότητας Αγίου Ηλία (Πηνείας) του Νομού 
Ηλείας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη Νήσο Δοκό, Νομαρχίας Πει¬ 
ραιά. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Δ. Πάτρας στη 
συμβολή των οδών Εγλυκάδας και Φωκίωνος (Ο.Τ. 
1956). 3 

Αναγνώριση διόδου ως προϋπάρχουσας του έτους 
1923 στο σχέδιο πόλεως Επιταλίου Ν. Ηλείας. .. 4 

Έγκριση τοπικού ρυμοτομικού για την δημιουργία πε¬ 
ζοδρόμου στον οικισμό «Σαρανταπηχιώτικα» Ν. Κο¬ 
ρινθίας. . 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 34535 (1) 

Κήρυξη αναδασωτέας έκτασης μηδέν στρεμ. και 200/ 
1000 (0,200) στρεμμάτων στη θέση «Μπετόλια» Κοινότη¬ 
τας Αγίου Ηλία (Πηνείας) του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70 και την 24608/1.9.92 από¬ 
φαση Ν. Ηλείας «περί παροχής εξουσιοδοτήσως στους 


πρ/νους των Υπηρ. υπογράφειν εντολή Νομ. αποφάσεις 
κ.λπ.». 

2. Τις διατάξεις του άρθρου 117 παρ. 3 του Συντάγμα¬ 
τος της χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα τα άρθρα 41 παρ. 1,38 παρ. 
γ, το Νόμο 2040/92 παρ. 3. 

4. Τις διαταγές του Υπουργείου Γεωργίας: 160417/ 
1180/8.7.80, 18247/3049/24.9.80, 141823/24.2.83 
και 85144/1468/9.9.1992. 

5. Την 2292/10.6.1993 πρόταση του Δασαρχείου Αμα- 
λιάδας για κήρυξη της δασεκτάσεως, που αναφέρεται στο 
θέμα, ως αναδασωτέας διότι η δασική βλάστηση, που την 
κάλυπτε, καταστράφηκε με εκχέρσωση το μήνα Μάιο 
1993 από τον Ηλία Ν. Δημόπουλο κάτοικο Αγίου Ηλία και 
επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση, της δασικής βλάστησης 
που κατάστράφηκε με εκχέρσωση το μήνα Μάιο 1993 από 
τον Ηλία Ν. Δημόπουλο κάτοικο Αγίου Ηλία (Πηνείας) τη 
δημόσια δασική έκταση, εμβαδού μηδέν στρεμ. και 200/ 
1000 (0,200) στρεμμάτων που βρίσκεται στη θέση «Μπε¬ 
τόλια» της Κοινότητας Αγίου Ηλία. 

Προσδιορίζεται από τα στοιχεία (Α Β Γ Δ Ε Ζ Α) και έχει 
όρια: 

Ανατολικά: Με λωρίδα δημ. δάσους και εκείθεν ελαιο- 
στάσιο Αντωνίου Αναγνωστόπουλου. 

Δυτικά: Με δημοσία δασική έκταση αειφυλ. πλατυφύλ- 
λων. 

Βόρεια: Με αγρό ίδιου (εκχερσωτή). 

Νότια: Με δημοσία δασική έκταση αεκρ. πλατύφυλ¬ 
λων 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 30 Ιουνίου 1993 

Με εντολή Νομάρχη 
Ο Διευθυντής Δασών κ.α.α. 

ΠΑΝ. ΣΑΣΣΑΛΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1794 (2) 

Καθορισμός των ορίων του αιγιαλού και δημιουργία ζώνης 
παραλίας στη Νήσο Δοκό, Νομαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρθ. 
13 του Ν. 1078/1980 και β) του άρθ. 23 του Ν. 1337/ 
1983. 

2. Τις διατάξεις της παρ. 9 του άρθ. 1 του Κεφ. Β' της 
0.208/181/26.4.1982 (ΦΕΚ 214/26.4.1982 τ.Β ) κοινής 
απόφασης των Υπουργών Προεδρίας Κυβερνήσεως και 
Οικονομικών «Αναμόρφωση Συλλογικών Οργάνων Γνωμο- 
δοτικής και Αποφασιστικής αρμοδιότητας του Υπουργείου 
Οικονομικών». 

3. Την από 16 Ιουλίου 1992 έκθεση Επιτροπής καθορι¬ 
σμού των ορίων του αιγιαλού και παραλίας, που καθόρισε 
τα όρια του αιγιαλού και της παραλίας στη νήσο Δοκό Νο¬ 
μαρχίας Πειραιά και το από Φεβρουάριο του 1992 τοπο- 
γραφικό διάγραμμα, με κλίμακα 1:500 του τοπογράφου - 
μηχανικού Λουκά Καντάρη, που θεωρήθηκε την 
14.4.1992 από τη Δ/νση Τεχνικών Υπηρεσιών Νομαρχίας 
Πειραιά και συνοδεύει την έκθεση της προαναφερομένης 
Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/169/93/16.3.93 έγ¬ 
γραφό του. 

5. Τις διατάξεις του άρθ. 1 της παρ. 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε 
συνδυασμό με τις διατάξεις του από 28.6.1955 Β. Δ/τος 
«περί εξαιρέσεως από της κατά το άρθ. 1 παρ. 1 του Ν. 
3200/1955 αρμοδιότητας των Νομαρχών, αντικειμένων 
τινών αρμοδιότητας του Υπουργείου Οικονομικών», του 
Β.Δ. 704/1970 και του άρθ. 1 παρ. 5 του Π.Δ. 71/ 
25.2.1984 σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες κ και στις περι¬ 
φερειακές Αρχές διανομαρχιακού επιπέδου. 

6. Τις διατάξεις του άρθ. 31 του Ν. 1599/86 με τις 
οποίες μετατρέπεται σε Νομαρχία το Διαμέρισμα Πειραιά 
- Νομαρχίας Αττικής και τις διατάξεις του άρθ. 9 του Π.Δ. 
551/1988 (ΦΕΚ 259/1988 τ.Α') «περί Οργανισμού Νο¬ 
μαρχιών (Οργάνωση Οικονομικών Υπηρεσιών)», αποφασί¬ 
ζουμε: 

Επικυρώνουμε την από 16 Ιουλίου 1992 έκθεση Επι¬ 
τροπής καθορισμού των ορίων του αιγιαλού και της παρα¬ 
λίας, καθώς και το από Φεβρουάριο 1992 τοπογραφικό 
διάγραμμα που την συνοδεύει, το οποίο συντάχθηκε από 
τον τοπογράφο - μηχανικό Λουκά Καντάρη, σε κλίμακα 
1:500 και θεωρήθηκε την 14.4.92 από την Δ.Τ.Υ. Νομαρ¬ 
χίας Πειραιά, επί του οποίου η παραπάνω Επιτροπή με 
κόκκινη γραμμή καθόρισε τα όρια του αιγιαλού στη Νήσο 
Δοκό - Νομ. Πειραιά και με κίτρινη γραμμή τα όρια της πα¬ 
ραλίας στην ίδια θέση. 

Η παρούσα απόφαση μαζί με την έκθεση και το διά¬ 


γραμμα, που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Πειραιάς, 17 Μαΐου 1993 
Ο Νομάρχης 

ΠΑΝΑΓΙΩΤΗΣ ΓΥΦΤΟΥΛΑΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
Κοινή Υπουργική Απόφαση των Υπουργών Προεδρίας και 
Οικονομικών 0208/181 /26.4.82 
Για τον καθορισμό των ορίων του αιγιαλού, στη νήσο Δοκό 
Νομαρχίας Πειραιά 

Στην Δοκό σήμερα 16 Ιουλίου 1992, ημέρα Πέμπτη, οι 
πιο κάτω υπογράφοντες: 

α) Όλγα Τεσσέρη - Σγαρδέλη, με βαθμό Α', ως αναπλη¬ 
ρωτής του Προϊσταμένου της Κτηματικής Υπηρεσίας Πει¬ 
ραιά, που απούσιαζε λόγω κωλύμματος, ως Πρόεδρος. 

β) Νούσιος Νικόλαος, τοπογράφος μηχανικός, με βαθμό 
Α', Προϊστάμενος του Τεχνικού Τμήματος της Κτηματικής 
Υπηρεσίας Πειραιά, ως Μέλος. 

γ) Χρόνης Αναστάσιος, Υποπ/ρχος Λ.Σ. Λιμενάρχης 
Ύδρας, ως Μέλος, 

που αποτελούμε την πιο πάνω Επιτροπή καθορισμού 
των ορίων Αιγιαλού, δυνάμει της 0208/181/26.4.1982 
(ΦΕΚ 214/82 τ.Β') κοινής Υπουργικής απόφασης των 
Υπουργών Προεδρίας και Οικονομικών καθώς και της 
957451/2.3.90 απόφασης του Νομάρχη Πειραιά «περί 
συστάσεως Επιτροπής καθορισμού των ορίων του Αιγια- 
λού» συγκληθείσα κατόπιν της με αριθμό 1130668/ 
3.7.92 πρόσκλησης του Προέδρου της Επιτροπής, μετα¬ 
βήκαμε σήμερα στις 16 Ιουλίου 1992, ημέρα Πέμπτη και 
ώρα 13.00 μ. μ. στη νήσο Δοκό και αφού λάβαμε υπόψη 
μας: 

1. Το τοπογραφικό διάγραμμα σε κλίμακα 1:500 στην 
περιοχή νήσου Δοκού, που συντάχθηκε στις 20.2.1992, 
από τον τοπογράφο μηχανικό Καντάρη Λουκά, ελέγχθηκε 
στις 7.4.1992 και θεωρήθηκε στις 14.4.1992 από την Δ/ 
νση Τεχνικών Υπηρεσιών της Νομαρχίας Πειραιά. 

2. Τις διατάξεις του Α.Ν. 2344/1940 όπως τροποποιή¬ 
θηκε σήμερα καθώς και τη σχετική Δικαστηριακή και Διοι¬ 
κητική Νομολογία. 

3. Την μετά από επιτόπιο μετάβαση σχηματισθείσα 
αντίληψη για το πλάτος της βρέχόμενης ζώνης της ξηράς, 
αποφασίζει: 

1. Καθορίζει επί του πιο πάνω διαγράμματος την οριο- 

γραμμή του Αιγιαλού με ερυθρά πολυγωνική γραμμή με τα 
στοιχεία 1,2,3 .18,19, 20, της οποίας οι κορυφές κα¬ 

θορίζονται με συντεταγμένες από το Κρατικό Δίκτυο της 
Γ.Υ.Σ. 

2. Καθορίζει την οριογραμμή της παραλίας με κίτρινη 

συνεχή πολυγωνική γραμμή με τα στοιχεία 1', 2', 3'. 

18', 19', 20', παράλληλα προς την οριογραμμή του Αιγια- 
λού και σε απόσταση 1000 μέτρων από αυτήν επειδή δεν 
εξυπηρετούνται οι σκοποί της παρ. 1 του άρθ. 7 του Α.Ν. 
2344/1940. 

Η Πρόεδρος 

ΟΛΓΑ ΤΕΣΣΕΡΗ - ΣΓΑΡΔΕΛΗ 
Τα Μέλη 

ΝΙΚΟΛΑΟΣ ΝΟΥΣΙΟΣ ΑΝΑΣΤΑΣΙΟΣ ΧΡΟΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X 5442/93 (3) 

Τροποποίηση ρυμοτομικού σχεδίου Δ. Πάτρας στη συμ¬ 
βολή των οδών Εγλυκάδας και Φωκίωνος (Ο.Τ. 1956). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 όπως μεταγενέστερα συ¬ 
μπληρώθηκε και τροποποιήθηκε και ειδικότερα τα άρθρα 
3 και 70. 

2. Τον Α.Ν. 314/1968 όπως μεταγενέστερα συμπληρώ¬ 
θηκε και τροποποιήθηκε με το Ν.Δ. 1018/71 και το Ν. 
1577/85 (άρθρο 34 παρ. 3). 

3. Τις διατάξεις του Π.Δ. 183/1986 (άρθρο 1 παρ. 1). 

4. Τις με αρ. 70/92 και 16/93 γνωμοδοτήσεις του Δ.Σ. 
Πάτρας. 

5. Το με αρ. 8/21.5.1993 (θέμα 10ο) πρακτικό του 
ΣΧΟΠ Ν. Αχαΐας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 


Πάτρας στη συμβολή των οδών Εγλυκάδας και Φωκίωνος 
διά μετατοπίσεως βορειότερα της Ο.Γ. του οικ. τετρ. 
1956 όπως φαίνεται στο συνημμένο τοπογραφικό διά¬ 
γραμμα. 

Άρθρο 2 

Η παρούσα απόφαση μαζί με το τοπογραφικό διά¬ 
γραμμα να αναρτηθεί στον πίνακα Ανακοινώσεων του 
Τμήματος Πολεοδομίας για δεκαπέντε (15) ημέρες. 

Άρθρο 3 

Η παρούσα απόφαση δεν υπάγεται στις διατάξεις του Ν. 
1558/85 (Άρθρο 29Α). 

Άρθρο 4 

Η ισχύς της παρούσης αρχίζει από την ημέρα δημοσίευ¬ 
σης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Ιουνίου 1993 

Ο Νομαρχών Δ/ντής Εσωτερικών 
ΔΗΜ. Γ. ΠΑΝΑΓΙΩΤΑΚΟΠΟΥΛΟΣ 

Αριθ. 341 (4) 

Αναγνώριση διόδου ως προϋπάρχουσας του έτους 1923 
στο σχέδιο πόλεως ΕπιταλΙου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/70 «Περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του 532/70 Ν. Δ/τος 
όπως μετά τροποποιήθηκαν και συμπληρώθηκαν με τα Β. 
Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 ΦΕΚ 210Α /18.12.85 
«Περί Γ.Ο.Κ.». 

8. Τις διατάξεις του Ν. 1558/85 ΦΕΚ 137Α726.7.85 
«Κυβέρνηση και Κυβερνητικά όργανα». 

9. Τις διατάξεις του Π. Δ/τος 183/86 ΦΕΚ 70ΑΥ5.6.86 
και τις Εγκ. 117/20.6.86 και 119/1.7.86 του Υ.ΠΕ.- 
ΧΩ.Δ.Ε. «Σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Τηναριθ. πρωτ. 3903/12.9.91 Απόφαση Νομάρχη 
Ηλείας «Σχετικά με συγκρότηση Συμβουλίου Χ.Ο.Π. Ν. 
Ηλείας». 

11. Το από 7.5.1873 Δ/γμα ΦΕΚ 29/26.7.1873 που 
εγκρίθηκε το σχέδιο πόλεως Επιταλίου. 


12. Την αριθ. 3275/26.5.1993 ένορκη βεβαίωσή του 
Συμβολαιογράφου Βώλακος Αθανασίου Κλώσση. 

13. Την αριθ. 153/92 Απόφαση του Κοινοτικού Συμβου¬ 
λίου Επιταλίου με την οποία προτείνεται η αναγνώριση της 
διόδου με τα στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Ν, Ξ, 
Ο, Π, Ρ, Σ, Τ, Υ, Φ, X, Ψ, Α, ως προϋπάρχουσα του έτους 
1923. 

14. Το τοπογραφικό διάγραμμα που συνοδεύει την από¬ 
φασή μας αυτή με κλίμακα 1:200 που-υπογράφεταί από 
τον Πολ. Μηχανικό Τρύφωνα Σεφερλή με ημερομηνία 
20.10.1992 στο οποίο απεικονίζεται η υπό αναγνώριση 
δίοδος, με τα στοιχεία Α, Β, Γ, Δ, Ε. Ζ, Η, θ, I, Κ, Λ, Μ, Ν, Ξ, 
Ο, Π, Ρ, Σ, Τ, Υ, Φ, X, Ψ, Α, ως προϋπάρχουσα του έτους 
1923. 

15. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 3/93 πρακτικό αυτού θέμα, απο¬ 
φασίζουμε: 

Αναγνωρίζουμε την δίοδο, με τα στοιχεία Α, Β, Γ, Δ, Ε, 
Ζ, Η, θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, X, Ψ, Α, ως 
προϋπάρχουσα του έτους 1923 στο σχέδιο πόλεως Επιτα- 
λίου με τα πλάτη που αναφέρονται σε αυτή και όρους δό¬ 
μησης της περιοχής, όπως λεπτομερώς απεικονίζεται στο 
τοπογραφικό που συνοδεύει την Απόφασή μας αυτή και 
αποτελεί παράρτημά της. 

Η Απόφασή μας αυτή που ισχύει από την δημοσίευσή 
της να δημοσιευθεί στην Εφημερίδα της Κυβερνήσεως 
και το σχέδιο που την συνοδεύει θα αναρτηθεί στο κτήριο 
της Πολεοδομίας επί 15 ημέρες μετά την δημοσίευση. 
Από τις διατάξεις δε της παραπάνω Αποφάσεως δεν προ- 
καλείται δαπάνη σε βάρος της Κοινότητας Επιταλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 25 Ιουνίου 1993 

Ο Νομάρχης 
ΓΕΡΑΣ. ΚΟΥΤΑΒΑΣ 

Αριθ. ΟΙΚ. 6140 (5) 

Έγκριση τοπικού ρυμοτομικού για την δημιουργία πεζο¬ 
δρόμου στον οικισμό «Σαρανταπηχιώτικα» Ν. Κοριν¬ 
θίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Π. Δ/τος της 20.8.1985 (ΦΕΚ 
414Δ85) «Πολεοδόμηση και επέκταση οικισμών της χώ¬ 
ρας μέχρι 2000 κατοίκους και τροποποίηση του από 
24.4.1985 Π. Δ/τος (ΦΕΚ 181 Δ') και ειδικότερα το άρθρο 

2 παράγραφος 3 αυτού. 

2. Τις διατάξεις του Ν. Δ/τος της 17.7.1923 «περί σχε¬ 
δίων πόλεων κ.λπ.» όπως μεταγενέστερα τροποποιήθη¬ 
καν και συμπληρώθηκαν και ειδικότερα το άρθρο 3 αυτού. 

3. Τις διατάξεις του Π. Δ/τος 183/1986 «έγκριση τρο¬ 

ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες» (ΦΕΚ 70/Α') και 
ειδικότερα το άρθρο 1. ·- . 

4. Τις διατάξεις του Α.Ν. 314/1968 (ΦΕΚ 47Α ) όπως 
τροποποιήθηκαν και συμπληρώθηκαν με το υπ’ αριθμ. 
1018/1971 Ν. Δ/γμα (ΦΕΚ 220Α') και με την παράγραφο 

3 του άρθρου 34 του Ν. 1577/1985 (ΦΕΚ 210Α). 

5. Τις υπ’ αριθμ. 65/92 και 17/93 Αποφάσεις του Κοι¬ 
νοτικού Συμβουλίου της Κοινότητας Σαραντάπηχου. 

6. Την υπ’ αριθμ. 2/26.3.1993 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Ν. Κο¬ 


ρινθίας, αποφασίζουμε: 

Αρθρο 1 

Εγκρίνουμε τοπικό ρυμοτομικό για τη δημιουργία πεζο¬ 
δρόμου παράλληλου προς την Παλαιά Εθνική Οδό Κόριν¬ 
θου - Πατρών, από την οικία Δ. Μεντζελίδη μέχρι οικία Γ. 
Σταθόπουλου όριο της Κοινότητας Σαραντάπηχου και 
αρχή της κοινότητας Στομίου, στον οικισμό Σαρανταπηχι¬ 
ώτικα όπως φαίνεται στο πρωτότυπο διάγραμμα κλίμακας 
1:200 που συνοδεύει την παρούσα. 

Άρθρο 2 

Από τις διατάξεις της Απόφασης αυτής δεν προκαλείται 
καμμία δαπάνη και ως εκ τούτου δεν επιβαρύνεται ούτε ο 
κρατικός ούτε ο κοινοτικός προϋπολογισμός και δεν απαι¬ 
τείται ψήφιση πίστωσης. 

Άρθρο 3 

Η ισχύς της παρούσης Απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 6 Ιουλίου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 

